【變出彩虹】其中2位形勢真係好惡劣...
2024年04月21日 17:01
東網電視
更多新聞短片
跑到現時4月中,尚有5個馬房未達標,文家良差1場非五班W,另外航哥則亦只欠2場非五班頭馬,兩位相信可以順利過渡。至於現時包尾的丁仔,刻下6W是全計數,即係此個非從化馬房尚差10場頭馬,當中一場可以是5班W,倉主過往未收過警告信。徐雨石牌面有9W好過丁冠豪,但實際計數同樣係6W,上季尾已放棄從化倉的石哥,仍差10W而不能再有五班頭馬,練者連續兩季不能達標,再來一次肥佬理論上就會收番牌。而年年護級的鄭俊偉,暫時10W全部有效,尚欠6場畢業(1場可以是五班頭馬),米高大前季及前季曾經不合格,亦都不會再有免死金牌了。
嚟緊周三晚,徐雨石最有望添頭馬,「電訊飛車」剛戰排9檔礙於形勢全程頂在外疊都第3,四班始終有利,另外「胡椒軍曹」前仗谷草1000米入Q,到上次突然轉跑泥地,跟到最後百多米才力弱,回師細場要防。●靈駿